بسم الله الرحمن الرحيم. قل هذه سبيلي على بصيرة انا ومن اتبعني وسبحان الله وما انا من السلام عليكم ورحمة الله وبركاته الحمد لله حمدا كثيرا طيبا مباركا فيه. كما يحب ربنا ويرضى. حمدا ملء السماوات وملء الارض. وملء
ما بينهما وملء ما شاء ربنا من شيء بعد حمدا يا رب كما ينبغي لجلال وجهك وعظيم سلطانك. وصلاة وسلاما على حبيب القلوب وعلى طبيب القلوب وعلى حبيب الله وولي الله سبحانه وتعالى
وصلاة وسلاما على حبيب الله. وولي الله سيدنا محمد عليه افضل الصلوات من رب العالمين الى يوم الدين. ثم اما بعد يا حبيب القلوب انت حبيب انت انسي وانت مني قريب
يا طبيبا بذكره يتداوى كل ذي علة فنعم الطبيب طلعت شمس حبه في القلوب واستنارت فما تلاها غروب يعني احنا عايزين نقول يا جماعة يا ترى عملنا ايه في توصية الحلقة اللي فاتت
اتكلمنا عن سورة مريم واتكلمنا عن عطاءات ربنا لاهل الاقبال عليه. واتكلمنا يا جماعة على ان احنا نقوم الليل بسورة مريم. فاكرين انا عارف ان فيه ناس قامت بفضل الله وفي ناس حفزت السورة بفضل الله سبحانه وتعالى. وعايزين نقول للي حط المفتاح ودور بس لسه يعني ايه
العربية ما لقطتش ان ان شاء الله النهاردة نحاول ان احنا بقى نلقط وننطلق في الطريق الى الله سبحانه وتعالى. يعني يا جماعة آآ نتخيل كده ان في اتنين متجوزين جداد
فواحد بيقول لمراته الراجل بيقول لمراته بيقول لها يعني انا عايز اسألك سؤال. قالت له اسأل قالت له اسأل قال لها قال لها انت بتحبيني ؟ قالت له الا بحبك. ده انا باحبك اوي
قال لها بتحبيني قد ايه ؟ قالت له ده انا باحبك خمسة وتسعين في المية فصاحبنا فرح فرح جدا قال لها ياه! خمسة وتسعين في المية من قلبها لي لوحدي! وبعد كده لما قعد يفكر بينه وبين نفسه! فرجع تاني! هو الخمسة في المية الباقيين لمين
ايه يا بنتي الخمسة في المية الباقيين لمين قالت له والله انت جوزي وحبيبي وما اقدرش اكدب عليك ابدا. الخمسة في المية الباقيين يعني في شاب كده جميل وظريف ووسيم بصراحة كده. الخمسة في المية الباقيين بتوعه. يعمل فيها ايه؟ بالله عليكم يا جماعة يعمل فيها ايه؟ انا مش عايز
جاوب كلكم عارفين طب انت كم في المية من قلبك لغير الله؟ وانت كم في المية من قلبك لغير الله! يا جماعة! يا جماعة! انا دلوقتي لو واحد كل يوم اصحى الاقي ميت جنيه جنبي! اخدها! اعمل بها كل حاجاتي! اقضي بها كل مشاويري! اصحى تاني
في يوم الاقي ميت جنيه تانية. تالت يوم مية جنيه تالتة. رابع يوم ميت جنيه رابعة. بالله عليكم مش هاشتاق ان انا اعرف مين اللي بيحط لي المية جنيه دي. مش هاشتاق ان انا اعرفه! يا جماعة عايزين
اعرف ربنا عشان نحبه. واحد هيقول لي يعني انت آآ بتقول ان احنا مش عارفين ربنا ولا ايه ؟ لأ مش قصدي كده يا جماعة. بس قصدي ان فيه معرفة عامة ومعرفة خاصة. معرفة
انا ممكن مسلا نيجي لواحد من الناس الطيبين نقول له ايه رأيك في الطب؟ يقول والله الطب ده حاجة جميلة وحاجة عظيمة يا ريت ولادي كلهم يدخلوا طب. انما تعالوا نسأل دكتور كده بقى عنده
معرفة خاصة بالطب يقول لك انا والله ما انا عارف مين اللي زقني. حسبي الله في اللي زقني يعني ست سنين شقة وفي الاخر مية وخمسين جنيه في الشهر. وخمسة جنيه بدل عدوى. يعني لو انت دكتور ومراتك دكتورة انتم الاتنين مرتبكم على بعض ممكن ما يجيبش الايجار
تخيلوا يا جماعة المعرفة العامة بتفرق جدا من المعرفة الخاصة. فكذلك احنا عايزين نعرف ربنا. بس عايزين نعرف ربنا صح. بس عايزين نعرف ربنا المعرفة اللي تخلينا نحب ربنا سبحانه وتعالى. احنا عايزين نتغير
طب لما انت عايزنا عايزين نتغير. لما انت عايزنا نتغير ونتقلب وحياتنا تتغير. ونقرب من ربنا ومولانا سبحانه وتعالى. طب ما تكلمنا في النار. طب ما تكلمنا في الموت. لأ يا جماعة
مش الوقتي اول حاجة حب الله. اكتر حاجة تغير الانسان حب الله. حب الله ده عاطفة تغييرية هائلة هائلة. انا يعني احنا فينا ناس ممكن تتكلم ساعات عن العمارات. ساعات عن العربيات. ساعات عن الموبايلات. انما ما تتكلمش عشر دقايق عن ربنا. عارفين ليه
لان الدنيا دخلت في قلوبنا وحباناها. انما ربنا حبناه بصدق حبناه. طب انا عايز اقول لكم الوقتي ان الحب ده اكتر حاجة ممكن تغيرك. واكتر حاجة ممكن تغيرك انا لما تسمع مسلا عن البنت اللي انتحرت لما المغني اللي بتحبه مات. حصلت ولا لأ؟ اهو ده حب يا جماعة. حب خلاها تعمل التصرف
لما تسمع على ان في دورة اوليمبية سابقة واحد متفرج نزل في الملعب قبل الماتش ولع في نفسه وقال انا بهدي روح لفريقي. موقف فظيع بس هو ده الحب تخيلوا ان الحب ممكن يخلي انسان يعمل كده في حياتنا احنا. في حياتنا. ممكن تقابل واحد يعني طالب مسلا زميلك مسلا تلاقيه بقى بيزاكر ومجتهد
ما كانش مزاكر خالص. ايه يا ابني! انت عملت ايه؟ انت التزمت وتبت الى الله كده وربنا هداك ولا ايه اللي حصل؟ يقول لك لا لا ده انا بحب واحدة واتفقت معها ان انا ابقى انسان جد. وهابقى
انسان ناجح. فتخيلوا الحب ممكن يغير قد ايه. الحب ده حب الله ده ممكن يخلي الدين له طعم كل حاجة لها طعم. حياتك لها طعم. صلاتك لها طعم. اية القرآن بتقراها لها طعم. هيخليك فرحان. هيخليك فرحانة وانت بتلبسي الحجاب او النقاب كده وبتستري
فرحانة. فرحان وانت نازل تصلي في الجامع. فرحانة وانت نازلة تصلي وانت وانت بتصحي تصلي قيام ليل قبل صلاة اذان الفجر. فرحانين يا جماعة واحنا رايحين لربنا واحنا رايحين درس في المسجد واحنا بنسمع درس من دروس الدين. بنبقى فرحانين. الحب ده هيخلي فيه لزة. الاسرة بعد ما كانت في الصيف بتطلع على المصيف تتفسح
الاختلاط والمنكرات واربعة وعشرين ساعة اغاني. لأ في الاجازة يطلعوا على الحرم. يعملوا عمرة. ويتفسحوا في مكة والمدينة. ويرجعوا في غاية الفرح والحب والشوق لرحلة التصييب في السنة اللي بعدها. الحب هيخلي فيه عيشة. عيشة عايش صلاة وانت بتصلي
عايز زكر وانت بتسبح. عايش قرآن وانت بتقرا الحب ده هيخلي حياتك دي زي ما بيقولوا الوقتي كده عيشة. احلى عيشة في الدنيا بس لو حبيت ربنا وتعالى مش عايزين نطول في الدخلة. انا عايز اول حاجة اكلمكم عنها
نعم الله قبل ما اتكلم عن اي حاجة في الحب عايز اكلمكم عن نعم الله عايز اكلمكم عن نعمه علينا. عايزين نحس ربنا انعم علينا قد ايه عشان نحبه. انا هاكلمكم في الاول لو ربنا كان عاملني وعاملك وعاملك تجاري. لو كان
عملنا تجاري كان الفواتير اللي هندفعها قد ايه ؟ يعني الواحد لما دخل قسم الكلى كده فبصيت لمريض الكلى. مريض الكلى ده يا جماعة ربنا يعافينا. بيدفع حوالي مية وخمسين جنيه في الغسلة. الا
الحكومة دفعت له. في الاسبوع تلات غسلات يعني حوالي خمسميت جنيه في الاسبوع. يعني في الشهر حوالي الفين جنيه. الفين جنيه فاتورة الغسيل الكلوي الصناعي انت تدفع كم وانت داخل الحمام؟ تدفع كم
لأ استنى ، ده انت كلتك اللي ربنا خلقها لك في جسمك بتغسل دمك كل يوم اتناشر مرة طبيعي. وانت قاعد قدامي الوقتي من غير لا الم ولا انك على جهاز ولا حياتك تقف ولا اي حاجة. دمك بيتغسل اتناشر مرة في اليوم طبيعي. احسب اتناشر مرة في مية وخمسين جنيه بس. يعني مش هنشيل مش هنحط اي حاجة تانية
في تلاتين يوم هتلاقي الفاتورة بس بتاعة دخولك الحمام ستة وستين الف جنيه في الشهر. نحسب فاتورة تانية خطورة الاكسجين اللي انت بتتنفسه. مش هقول الهوا. لان الهواء فيه حاجات كتير جدا. نعم كتير. انا هقول الاكسجين. لو لو واحد في مستشفى خاصة ربنا يعافينا مش قادر ياخد نفسه
الاكسجين بيتعبى في ازايز في انابيب وبياخدها صناعي. لو حسبت هياخد اكسجين قد ايه طول اليوم وحسبت تمن الانابيب تجاري هتلاقي ان الفرد الواحد ممكن يدفع في اليوم الواحد تمانية وعشرين الف جنيه تمن فاتورة الاكسجين بس. ياه
تخيلوا يا جماعة تخيلوا لو واحد جه قال لك انا انا مش عارف والله اقول ايه. بس انا اللي انا عايز اقوله ان احنا مديونين لربنا في قد ايه فاتورة الوناسة اللي بتطلع لنا بالليل وجعلنا الليل لباسا. الليل ثوب مظلم اسود بيغطي كل حاجة. عشان قلبك يرتاح بقى من الالوان والاشكال والحركات
قلبك يفضل مولاك بالليل طب بالليل لو ضلمت خالص يعني الناس هتخاف. ففي البيوت لما بيقفلوا النور بالليل بيعملوا حاجة اسمها الوناسة عشان تونسهم. بنورها الخفيف بالليل. اهو هو القمر والناس
شوفوا بقى ربنا لطفه بنا ورحمته بنا قد ايه. وبالنهار الكلوب اللي بينور كل يوم اللي هو الشمس. انت لو في بيتك لمبتين ووناسة بتدفع اخر الشهر فاتورة الكهربا طب تخيل
لو كان ربنا دفعنا سبحانه وتعالى فاتورة كهربا على الشمس والقمر. كنا دفعنا قد ايه؟ تدفع كم؟ تدفعي كم؟ تدفعي كم في اتنين ونص مليون جهاز فلتر طبيعي ربنا مركبه في كليتك
تدفع كم في مليون ومتين الف كاميرا ربانية طبيعية ربنا مركبها في عينيك. تدفعوا كم يا جماعة؟ احنا عاملين زي واحد عليه الواحد خمسين مليون جنيه بس هو راجل غلبان ما بيكسبش. فكل يوم بيكسب خمسة وتلاتين قرش مسلا. فيقوم يروح له كده النهاردة اتفضل خمسة وتلاتين قرش من الدين اللي علي اهو
تاني يوم اتفضل اربعين قرش من الدنيا اللي علي اهو. في يوم كسب خمسة جنيه بقى راجل كسيب بقى فراح بقى سدره مفرود كده وشايف نفسه انا اول ما ادخل عليه اوريه الخمسة جنيه مش عارف ايه اللي هيحصل
احنا مديونين لربنا في قد ايه ولما واحد مننا ييجي يقوم ليلتين تلاتة ولا يقرب من ربنا شوية يتهيأ له ان خلاص. خلاص ده هو كده وصل. ياه! ده احنا مقصرين في حقه اه والله يا جماعة قوي يا جماعة
قوي انا عايز افكرك بنعمه عليك من وانت لسة نطفة. نطفة حيوان منوي تخيل يعني العلماء بتوع الطب بيقولوا ان يعني سنتي السائل المنوي فيه حوالي من عشرين مليون لميت مليون حيوان منوي
يعني انت كان معك كان معك وانت لسة حيوان منوي اكتر من مية مليون حيوان منوي بيتنافس معك على الحياة اكتر من عدد شعب مصر تخيل انت واقف معهم اهو
فرصتك يعني تخيلوا يا جماعة فرصتك هتبقى قد ايه. اه فانا فتخيل ان ربنا اختارك من وسط ميت مليون متنافس ترك انت وكتب لك انت الحياة. يبقى نعمته عليك قد ايه
هناخد فاصل قصير ان شاء الله وبعد كده نرجع ان شاء الله الحمد لله وكفى وصلاة وسلاما على عباده الذين اصطفى. ثم اما بعد. معلش يا جماعة على الفصل السريع ده. ولكن نرجع للموضوع اللي احنا كنا بنتكلم فيه
نعم الله تخيل نطفة وسط ميت مليون نطفة وياختارك انت. ميت مليون واحد واقفين على باب ملك. هيدخل واحد بس. والباقي كلهم يفتح الباب ويدخلك انت. ولما تخرج للحياة بعد كده لما تخرج للحياة. تلاقي الكون كله مستقبلك
تلاقي الكون كله فندق خمس نجوم مستنيك بدون ما تدفع اجرة انك انت نزيل في الفندق ده. تخيل الشمس مستنياك والقمر والهوا والدنيا واوبن بوفيه انواع لا تحصى من الاطعمة ومن الاشربة. يعني يعني ربنا خلق لنا مليون نوع فاكهة وخضار ولحوم وحلويات وكل
طب مكان كفاية بطاطس انما تخيل انت لما بتعمل وليمة لحد وتعزمه عليها بتعمل له انواع كتير جدا. هو هياكل كل الانواع؟ لأ. ولكن ده اكرام. ده لما تكون انت ناوي تكرمه. عشان كده ربنا بيقول
اولم يرى الذين كفروا انا خلقنا لهم مما عملت ايدينا انعاما فهم لها مالكون. مما عملت ايدينا ولله المثل الاعلى. لما واحدة تكون بتحب تحب زوجها اوي فتقوم مقدمة له الاكل وتقول له كل ده انا عاملاه بايديا ولله المثل الاعلى. طب ما هو عارف انها عاملاه بايديها. لا ده ده ود يا جماعة. ده حب يا جماعة
دي نعم من الله سبحانه وتعالى. عشان كده لما نيجي نفكر في نعم ربنا علينا يعني انت درجة حرارة عينك تسع درجات درجة حرارة الكبد اربعين درجة. اي حاجة باردة وحاجة سخنة لو اتحطوا جنب بعض لازم الحرارة تنتقل. طب ما بتنتقلش ازاي؟ نعمة ربنا. انت عارف لو الحرام
انتقلت والعين حرارتها زادت شوية تسيح والانسان ما يشوفش طب لو درجة حرارة الكبد بردت شوية ما عدش ينضف الدم. والدم يبقى مسمم ربنا يعافينا يا رب. انت درجة حرارة جسمك سبعة وتلاتين. اللي عايش في القطب الشمالي
سبعة وتلاتين. اللي عايش في خط الاستواء سبعة وتلاتين. مين اللي رتب لنا المحافزة على درجة حرارة جسمنا كده؟ لو انت اتعورت تعويرة صغيرة الدم يخرج برة اول ما يخرج يتجلط
لو فضل سايل الانسان يموت ودمه كله يخرج طب لو الدم جوة الجسم تلاقيه ماشي سايل لو اتجلط الانسان يموت. مين اللي رتب الترتيبة دي انا عايزك تتخيل معي معلش نتخيل مع بعض يا جماعة حاجة غريبة شوية بس حاجة جميلة جدا
تخيل يعني لو كان ربنا ما خلقش الانسان كوع. يعني الواحد من غير كوع. اهو تخيل معي بس اعمل ايدك كده وافترض ان ما فيش كوع انت جاي تاكل الوقت اهو. اهو حطيت المعلقة اهو. حطيت المعلقة في الاكل. ها؟ هينفع تاكل؟ مش هينفع تاكل. امال هنعمل ايه؟ كل واحد هيأكل اللي جنبه. طب
والحل ايه؟ تخيل لو ما فيش حد جنبك يأكلك كان الواحد وطى زي الانعام كل من بقه في الطبق. شف الكوع ده ربنا كرمك به قد ايه. لو ما فيش غدة لعبية في البق كنت انت لو جيت
تاكل ما ينفعش تاكل لازم يكون حد واقف فوقك. ليه؟ عشان اول ما تيجي تبلع يقوم خابط الواحد على ضهره. تقوم اللقمة نازلة. طب لو ما فيش حد ما ينفعش تبلع ابدا
لان اللقمة لا يمكن هتنزل. الغدد اللعابية دي هي اللي بتخلي اللقمة تنزل واللعاب يخلي اللقمة تنزل. فتخيل حاجة زي دي احنا مش عارفين قيمتها. بس هي نعمة عظيمة قد ايه؟ قد
ايه يا جماعة؟ سيدنا داود كان بيناجي ربنا يقول له يا رب يا رب كيف اشكرك؟ وفي كل شعرة في جسدي لك فيها نعمتان ان اخفيت اصلها ولينت رأسها. لو كان الاصل بتاع الشعر ده باين كان جسم الانسان شوه
ولو كان رأس الشعر ده مدبب وحد كان جرح في جسم الانسان. وما استحملوش سيدنا داود بيناجي ربنا بيقول له يا رب لو ان لكل شعرة في جسدي لسانان يسبحانك الليل والنهار
ما وفيتك حق نعمة واحدة يا رب. انت جسمك فيه الف مليار خلية لو خلية واحدة بس جه فيها سرطان السرطان يموت الانسان ويبوز جسمه كله تخيل ان احنا بس كده كده في نعمة اسمها العافية ان الالف مليار خلية سلام. ما فيش خلية فيهم واحدة بايزة. يعني قبل ما اتكلم في النعم اصلا
انت عليك لربنا الف مليار نعمة قبل ما نتكلم في اي نعمة تانية وودينا النعمة العظيمة دي ليه ؟ ده لو واحد يا جماعة بيحب ابنه حب ابنه. فلما ابنه يتولد يعمل له ايه ؟ يحط له فلوس رصيد في البنك. طب بيحبه اوي! تخيلوا قام بني له بيت وقام
وقام حاطط في القصر خدامين وقال عشان ابني لما يكبر يلاقي القصر ويلاقي العربية ويلاقي راس يبقى بيحب ابنه قد ايه؟ انت من قبل ما تتخلق ربنا خلق لك جنة فوق في جنة النعيم. موجودة بقصورها مخلوقة لك انت. مخلوقة لك لو قطعته تاخدها من قبل ما تتخلق وهي مخلوقة لك. يبقى بيحبك قد ايه
ويريد انه يسعدك قد ايه. طب النعم دي كلها ليه النعم دي كلها عشان ربنا ما ارادش انك تحبه بس اراد انك تحبه حب عظيم. اراد ان قلبك ده يتملى حب لدرجة ان قلبك ده لو اتفتح الحب اللي فيه يملى الكون كله
ربنا اراد ان الحب اللي في قلبك يبقى حب. ده الرسول قال لسيدنا عمر لما سيدنا عمر بيقول له يا رسول الله اني احبك اكثر من كل شيء الا نفسي. قال له لا يا عمر
اؤمر حتى اكون احب اليك من نفسك طيب ازا كان الرسول عليه الصلاة والسلام احب اليك من نفسك. يبقى ربنا احب اليك من ايه يبقى وانا بتكلم في موضوع النعمة يا جماعة انا عايز يعني يعني ساعات للاسف لما واحد فينا بيبتلى للاسف الشديد تحس ان بيحصل ايه؟ يقول لك يعني يعني ربنا
يحسن اليه الضهر كله. واول ما يبتديت تلاقي صغير قد كده اهو يعني بقلبه مش بلسانه يقول ما رأيت منك خيرا قط يسيء الظن بالله. يسيء الظن بربه وهو غرقان في نعمه
كنت مرة راكب تاكسي فبتكلم مع السواق يعني سواق التاكسي. فين دين وربنا والايمان والنعم؟ فواحدة راكبة ورا بتقول يا ابني دا دا الابتلاءات نفسها نعم. اه والله يا جماعة. كان لنا واحد جارنا فكان اصيب بسرطان في المثانة
فبيقول لي انا عملت عملية شلت المثانة وركبوا لي مكانها جزء من الامعاء فالدكتور قال لي خد بالك يا حاج ان المسانة كان فيه اتصال بينها وبين المخ. فكان ممكن تقعد فترة ما تدخلش الحمام عادي. الوقت لازم كل ساعتين تدخل الحمام
بيقول لي يا ابني انا اول مرة اعرف يعني ايه نعمة انك انت تنام ساعتين ورا بعض احد السلف كان عنده قرحة في رجليه. فقرحة كبيرة شوية فكل ما يدخل المسجد واحد يبص له كده يا عيني. وهو خارج من المسجد واحد يبص له كده لا حول ولا قوة الا بالله
فالراجل يعني يعني قال له يا هذا ان لي عاما كاملا احمد الله انها لم تكن في عيني. الحمد لله انها جت في رجلي انا عايز اقول لكل واحد مننا وبالزات لشباب سانوي وبالزات للشباب الصغير. كم واحد في سنك الوقتي في المستشفى
كم واحد في سنك الوقتي ما يقدرش انه يخرج ويلعب ويتفسح بسبب مرض ربنا ابتلى به. وعفاك انت يبقى تدفع لربنا قد ايه. يبقى نزعل لما ربنا يبتلينا يا جماعة نزعل احنا فينا
ناس عاملة زي يعني يعني واحد معدي كده فلقى واحد يعني شحات متسول المتسول بيمد له ايده ادى له عشرة جنيه. تاني يوم ادى له عشرة جنيه تالت يوم ادى له عشرة جنيه. فجه مرة ما ادالوش فلوس. فالمتسول مسكه فضحه في الشارع. ازاي ما تدينيش
ولله المثل الاعلى. احنا فينا ناس بتعامل ربنا كده ربنا ادانا كتير اوي يا جماعة عشان كده تتخيلوا ربنا ممكن ربنا يستاهل الحب قد ايه العنصر اللي هنتكلم فيه دلوقتي
ربنا يستاهل مننا حب قد ايه. انا قبل ما اقول ربنا المفروض نحبه قد ايه ؟ انا هاقول لك المخلوق حب المخلوق قد ايه. عشان بعدها اقول لك المخلوق المفروض يحب الخالق قد ايه ؟ يعني الام حبت اولادها قد ايه
يعني كان في قصة لام هندية كان عندها بنتين. البنتين اتولدوا عمي ضحت بعنيها الاتنين عشان كل عين يتزرع منها القرنية لبنت من بناتها. عشان بناتها يشوفوا وهي تتحرم من نور عينيها
حياتها. ده حب مخلوق لمخلوق. تخيل حب الواحد لصاحبه قد ايه. كل واحد مننا له واحد صاحبه. اول ما يفرح اول واحد يجري عليه هو صاحبه ده. لما تزعل اول واحد يجري عليه هو وصاحبه ده. انت ربنا اول واحد لما بتفرح بتجري عليه
ربنا اول واحد لما بتزعل بتجري عليه طب حب الزوجة لزوجها في الاول في الخطوبة؟ اه والله مشدودة له يعني انما بعد ما يتجوزوا بقى وتحبه بصدق لو تعب تقول للدكتور طب خد كلية من كليتي بس هو ينقز
ده حب مخلوق لمخلوق. طب للاسف علاقات الحب اللي احنا بنشوفه في الجامعة. حب الولد والبنت. علاقات الحب دي يا جماعة. يعني كلمة الحب للاسف احنا لوثناها باطلاقها على حاجات ما ينفعش تطلق عليها
ازاي يعني مسلا لو لو جبنا الكريز وسمينا الفول كريز وسمينا المخلل كريز وسمينا العدس كريز هنضيع قيمة الكريز واحنا سمينا العلاقات اللي بتحصل في الجامعة دي حب وده حب هو ده حب. فتخيلوا على المسمى اللي بيتقال. لما واحد يحب بنت بيعمل لها ايه
يعني انت داخل الجامعة كده تلاقي الصبح بدري كده واقفين مع بعض هم جم امتى دول؟ تدخل المحاضرة ورا محاضرة ورا محاضرة ورا سكشن ورا سكشن تخرج لسة واقفين مع بعض. رجليه ما وجعتوش
واحنا نقف في صلاة التراويح ربع ساعة نص ساعة رجلينا توجعنا ونحس بها. مش عارفين واقفين بين ايدين مين وبالليل تلاقيهم يتكلموا مع بعض خمس ساعات في التليفون وفاتورة التليفون تيجي اخر الشهر والده يبقى مشد في شعره وهو ما فيش فايدة. ويصرف عليها ويجيب لها كروت
لو عدينا عددها اكتر من عدد الايام اللي صامها المولاه اللي خلقه رزقه ويقول لك انا نفسي ان انا اكتر امنية لي ان انا ابقى وهي نبقى لوحدنا مع بعض
طب انت ما بتحبش الخلوة مع الله؟ ما بتفرحش وانت قايم في جوف الليل تقف بين ايديه وتناجيه وتقول له يا رب بحبك يا رب وتيجي تكلمه يقول لك انا انا انا اهم حاجة بس هي هي تطلب. هي تأمر. اللي تأمره في سانية نفزه لها. طب احنا ليه بنتأخر في تنفيز اوامر ربنا
يا جماعة وتلاقي اللي هي بتحبه يعمله لها. بتحب السكسوكة يعمل سكسوكة. بتحب يعني لو بتحب البربطوزة يلبس مربطوز وينزل الجامعة. لو بتحب البتنجان هيجيب البتنجان ومكان لمض النجفة يحط البدنجانة مكان كل لمبة. ويلبس لها بدلة بدنجاني. ويبقى حياته كلها بدنجان في بدنجان. ده لو بتحب البدنجان. طب لو
مولاك مولاك ربك سبحانه وتعالى. شف هو بيحب ايه واعمله. سبحان الله وبحمده. سبحان الله العظيم. كلمتان خفيفتان على اللسان ثقيلتان في الميزان حبيبتان الى الرحمن. حبيبتان بتحبهم يا رب. ده انت لو بتحبهم يا حبيبي يا رب. انا ما
شغلهم ليل ولا نهار. بتحبهم يا رب يبقى انا مش هبطلهم ابدا. يبقى يا جماعة شوفوا الحب من مخلوق لمخلوق بيعمل ايه انت حبيتي ربنا كده ؟ انت حبيت ربنا كده ؟
انت حسيتي ان مرادك هو مراده؟ انت حسيت انك نفسك كل الدنيا تحبه زي ما انت بتحبه انت حسيتي انك نفسك تقفي بين ايديك في خلوة وتقولي له بحبك يا رب. انت حسيت انك بتحب الصلاة قوي لانك واقف بين ايديه فيها. حسينا بايه يا جماعة؟ في حب الله سبحانه وتعالى
انا عايز اكلمكم عن حب المخلوق للخالق. عايز اكلمكم عن ناس كان ربنا اغلى عندها من حياتها. عايز اكلمكم عن ناس اغلى من يعني يقول لك اغلى آآ ممكن واحد يقول لواحدة ولا واحدة تقولها لواحدة. لا والله يا جماعة. لا والله ما حد يستاهلها غير ربنا
انه يبقى اغلى عندك من حياتك. انا عايز اكلمك عن في ناس حابة تربينا قد ايه. رسول الله صلى الله عليه وسلم المطر ينزل ياخده في سوبه. ياخده في سوبه يعينه في سوبه. ويبص للمطر ويقول حديث عهد بربه. حديث عهد ده جاي من عند ربي. جاي من
عندي حبيبي اي حاجة جاية من عند حبيبي احبها. الرسول كان يعدي على الحجر الاسود يبوسه. يبوس الحجر ليه؟ الحجر الاسود نازل من السما. لما يجي لك جواب من حبيبك حاجة جاية لك من حبيبك تبوسه وكل ما تشوفه تبوز كل ما تشوفه تبوز تفتكر حبيبك. الرسول بيحب اي حاجة جاية من عند ربنا سبحانه وتعالى
الرسول عليه الصلاة والسلام يقرب من السيدة عائشة في زات ليلة. وبعد كده لما يقرب منها يقول لها ائذريني احذريني اتعبد لربي. يقوم يصلي. يبكي لغاية ما لحيته تتبل. يبكي لغاية ما حجره يتبل. يبكي لغاية ما دموعه تنزل
على الارض بكاء حب يا جماعة. يقف بين ايديه يقول له اللهم اني اسألك حبك. وحب من يحبك وحب عمل يقربني الى حبك يا رب خليني احبك وحب اللي يحبك
واحب كل عمل يخليني احبك يا جماعة. يا جماعة احلام اليقزة بتاعتكم ايه؟ البنت قبل ما تنام بتفكر في ايه؟ الولد قبل ما ينام ساعتين تلاتة بيقعد يحلم بايه؟ شوفوا رسول الله صلى الله عليه وسلم بيحلم بايه؟ بيقول وددت لو اني اقاتل في سبيل الله فاقتل ثم احيا
ما ينفعش يا رسول الله. هو بيتمنى ساقاتل في سبيل الله. فاقتل ثم احيا فاقاتل في سبيل الله فاقتل ده حب. ده بيحبه. ده بيقول له انا عايز اتقطع عشانك. عبدالله ابن جحش كتب لربنا جواب
حب بدمه ولله المثل الاعلى. رسالة حب بدمه يوم غزوة احد قبل الغزوة. رفع ايده للسما وقال اللهم ارزقني اليوم رجلا كافرا شجاعا صنديدا يقتلني. الله فيبقى رباطني ويقطع ان في ويجدع اذني فالقاك يا رب بدمي. فتقول عبدي لما
قال بك هذا فاقول فيك يا رب ياه عذابه فيك عذب وبعده فيك قرب وانت عندي كروحي بل انت منها احب حسبي من الحب اني لما تحب احب. ممكن تلبسي نقاب وتقول فيك يا رب
ممكن تقف بين ايدين ربنا في قيام الليل تصلي وتقول فيك يا رب ممكن تقف تصلي ركعتين توبة تنوي انك هتوب من كل المعاصي اللي بتعملها في حياتك. وتقول فيك يا رب
ممكن ممكن يا جماعة حياتنا يبقى شعارها فيك يا رب. يا جماعة فيه ناس حبت ربنا قد ايه ؟ سيدنا موسى بيقول له وعجلت اليك ربي لترضى. جاي الك يا رب جاي لك جري يا رب. سايب الدنيا كلها وجاي عشانك يا رب لترضى. هو ده شعار المؤمن في الحياة. رايح المسجد يقول لربنا
لعلك ترضى. رايح شغل يقول لربنا لعلك ترضى. بيعمل اي حاجة. بيقف يصلي بين ايديه يقول له لعلك ترضى. سيدنا موسى انت هتكلمني عن حب الانبياء وحب الاولياء؟ لأ. طب انا هكلمكم عن حب حاجة تانية خالص يا جماعة. انا هكلمكم عن حب الحجر والشجر والجبل
عن حب الجماد لله. اسمع معي بقلبك. سيدنا موسى فلما جاء موسى لميقاتنا وكلمه ربه. لما سمع كلام الله قلبه داد من حب الله. قال ربي ارني انظر اليك. يا رب عايز اشوفك. يا رب نفسي ان انا املأ عيني من جمالك وجلالك
مالك وانت مالك ربنا قال له قال لن تراني ولكن انظر الى الجبل. ربنا الوقت هيتجلى للجبل يا جماعة. خدوا بالكم. امسك قلبك ربنا هيتجلى للجبل. يا بخط الجبل. يا بخط الجبل والله
فلما تجلى للجبل جعله دكا. الصخر اتفتت باتراب من جمال الله. ومن نور الله ومن حب الله. الصخر اتفتت من حبه وانت قلبك حجر ليه الصخر والجبل بيحب ربنا. وانت مش حاسس بحبه ازاي
تخيلوا يا جماعة عبادة من العبادات العظيمة اوي. اوي. اللي احنا بنقول لربنا فيها. احنا بنحبه قد ايه؟ عبادة الطواف الطواف انت لما بتروح تطوف هو ايه فكرة الطواف حوالين الكعبة؟ ايه فكرة الطواف؟ حد يعرف
فكرة الطواف يعني ولله المثل الاعلى تخيل انك انت يعني جبت قطة خدت منها يعني بنتها اللي لسه والدها وحطتها في بيت وقفلت عليها. القطة الام بتعمل ايه ؟ تقعد تلف حوالين البيت، تلف حوالين البيت، تلف حوالين البيت، ليه ؟ نفسها تلاقي حتة تدخل منها على بنتها. عشان بتحبها
عايزة توصل لها باي طريقة. اهو الطواف ده انت بتقول لربنا به اوصل لك ازاي يا رب؟ ادخل على بابك منين يا رب؟ اوصل لك منين يا رباه الطواف يا جماعة. ومن قبل الرسول كان بيحرم من المدينة من قبل مكة بربعميت كيلو. يمشي يقول لبيك اللهم لبيك. يعني جاي لك
يا رب وهو اي حد هينادي لك. هتمشي له ربعمية كيلو وتسيب اهلك وتسيب دنيتك وتسيب ما لك وتسيب حياتك كلها؟ اه ربك عشان بتحبه عشان اكبر حب في حياتك. الرسول يجري يقول له لبيك اللهم لبيك. جاي لك يا رب جاي لك بحب يا رب
تخيلوا ربعميت كيلو لبيك اللهم لبيك. لبيك لا شريك لك لبيك. ان الحمد والنعمة لك والملك لا شريك لك. اربع جمل. لو كل جملة قال في متر يبقى في الاربع تمتار هتقولهم مرة. يعني في الكيلو هتلبي متين وخمسين مرة. يعني في الربعميت كيلو هتلبي
ميت الف مرة يعني رسول الله صلى الله عليه وسلم كان بيقول له جاي لك يا رب بحب ميت الف مرة قبل ما يدخل عليك. اول ما يدخل على الكعبة
قلبه يعين جمال وانوار وجلال الملك يطوف ويطوف ويطوف من شدة الشوق والحب لله سبحانه وتعالى. شفتم شفتم يا جماعة الطواف علامة حب قد ايه لله؟ انا عايز اقول لك حاجة غريبة جدا وعجيبة جدا. وتزلزل اي قلب حي
تخيل ان الكون كله بيطوف تخيل ان كل زرة في جسمك الوقتي وانت قاعد بتطوف مش احنا خدنا كده الالكترونات بتطوف حوالين النواة في نفس اتجاه طوافك حوالين الكعبة بتطوف والقمر بيطوف. كل زرة في جسم الكافر بتطوف
يعني الكافر بيكفر به وجسمه بيسبح بحمده للنار. يعني انت قاعد دلوقتي بتسمع الكلام ده وجسمك كل زرة فيه بتطوف من حب الله يعني الكون كله هائم في حب الله سبحانه وتعالى. وانت لسة ما حبيتوش! وانت لسة قلبك ما دابش من حب الله سبحانه وتعالى. وانت لسة ما بقاش اغلى من حياتك
ابن مسعود كان يمسك المصحف يبوسه ويقول كلام ربي كلام ربي. هو مش بس جمال الكلام هو اللي مخليه يحبه لأ. ده عشان من عند ربي من عند حبيبي احد النساء
كانت بتسأل يعني من برة مكة فرايحة للكعبة في مشتاقة. فبتقول اين بيت ربي؟ اين بيت ربي؟ دلوني على بيت ربي فلما دلوها على الكعبة قالت هذا بيت ربي وذهبت الى الكعبة وضعت خدها عليها وسكنت
بعد فترة بيهزوها لقوها ماتت. ومن الحب ما قتل. اه والله. من الحب ما قتل. من حب الله. مش حاجة عجيبة يا جماعة ان واحدة تحب الكعبة او ان واحد يحب المصحف المصحف سيدنا عبدالله ابن مسعود العجيب ان واحد عشان ربنا يحب السجن
سيدنا يوسف رب السجن احب الي مما يدعونني الي. السجن بتحب السجن؟ اه عشان مع ربنا السجن لو معك يا رب يبقى احب مكان لي في الوجود قيام الليل لو بتحبه يا رب يبقى احب حاجة لي في الدنيا
المسجد لو بتحبه يا رب يبقى احب مكان لي في الدنيا. انما اي مكان فيه معصية فيه صحبة سوء ما بتحبهاش يا رب. يبقى ابغض شيء على قلبي في الدنيا
تخيلوا يا جماعة الحب ده من حب الله فيه ناس كتبت شعر من كتر المعاني اللي جوة قلبها من حب الله كتب وشعر. بيقولوا لربنا وهم بيحبوا قد ايه فليتك تصفو
فليتك تصفو فليتك تصفو والحياة مريرة وليتك تعفو والانام غضاب وليت الذي بيني وبينك عامر وبيني وبين العالمين خراب اذا صح منك الود اذا صح منك الحب اذا صح منك القرب فالكل هين وكل الذي فوق التراب تراب. شوفوا فيه ناس حبت
ربنا قد ايه شوفوا فيه ناس كان ربنا غالي عندها في قلوبها لدرجة ايه ؟ لدرجة ان هي خلاص ما عادتش كل حياتها بقت حب الله سبحانه وتعالى كل حياتها بقت عايشة مع حب الملك سبحانه وتعالى. هي دي كل حياتها. عشان كده اول كلمة الانسان قالها لربنا في تاريخ الانسان كانت ايه
حد يعرف لما سيدنا ادم اول ما نفخت فيه الروح فعطس فقالت له الملائكة قل الحمد لله. فقال الحمد لله الحلقة اللي فاتت لو انتم فاكرين لما بدأت في الاول قعدت اقول اللهم لك الحمد كله الحمد لله عدد ما خلق. فقلت لكم انا بقول الحمد لله ليه في الاول؟ لان الحمد لله
معناها الثناء على الله بحب يعني معناها ان انا باقول له قبل ما ابدأ اكلم اي حد انا باحبك اوي يا رب. اهو كلمة الحمد لله دي يعني انا باحبك اوي يا رب
فتخيلوا اول كلمة الانسان قالها لربنا في الوجود انا بحبك يا رب. كلمة حب كلمة ثناء بحب. فربنا قال له ايه؟ فقال الله يرحمك الله. يبقى لو حبيته هيرحمك. لو حبيته هيغرقك في رحمته. لو حبيته هيواليك برحماته اللي هتصلح لك كل شيء في حياتك. وهم دول
اول ايتين في القرآن لو حد واخد باله. الحمد لله رب العالمين. ادي الحمد اهو. الرحمن الرحيم. اول مشهد الحمد لله رب العالمين. مين بيقول الحمد لله رب العالمين. عارفين مين؟ عارفة مين
الكون كله بيقول الحمد لله رب العالمين. منزر حب الله وكلمة بحبك يا رب طالعة من الكون كله ربنا سبحانه وتعالى المشهد التاني الرحمن الرحيم مشهد رحمات الله بقى اول مشهد حب الله والثناء على الله طالع لفوق من الكون كله
تاني مشهد الرحمن الرحيم رحمات الله نازلة على الكون كله. الرحمن الرحيم. اول كلمة قالها الانسان في حياتي ده حتى في الجنة. في الجنة مش الرسول عليه الصلاة والسلام قال يلهمون التسبيح كما تلهمون النفس
مش دي الكلمة اللي الرسول عليه الصلاة والسلام قالها. عارفين يعني ايه يا جماعة؟ اهل الجنة يلهمون التسبيح. كما نلهم النفس. يعني حب الله بيجري في دمك وانت في الجنة
حب الله بيجري في دمنا واحنا في الجنة. شفتم يا جماعة؟ شفتم في ناس حبت ربنا قد ايه؟ ده حتى كلمة الله. عارفين يعني ايه الله؟ من ولها الفصيل الى امه. لما الحصان الصغير كده يشتاق لامه قوي ويجري يتمسح فيها ويحبها ويميل اليها. ويقرب منها ده ده هو يا جماعة
من من اللفز ده مشتق كلمة الله. يعني الله يعني الحبيب القريب اللي القلوب بتتفطر من كتر الاشتياق اليه تخيلوا فيه ناس حبت ربنا قد ايه تخيلوا السماوات والارض والكون والشمس والقمر وزرات جسمك. حبة ربنا قد ايه؟ تخيلوا الجماد والحجر والشجر حبوا ربنا قد ايه
تخيلوا فيه ناس نساء حبوا يعني احد الاخوات يعني يعني كانت اتصلت يعني من من فترة كده بي فبتقول لي انا ينفع حد يغير يعني يغير لما يعني يغير لما يسمع كلام عن ربنا. فيقول لها ازاي يا يعني ازاي يا اختي؟ يعني كلام غريب يعني
قالت لي انا لما بسمع حد بيتكلم عن ربنا بغير. ازاي بتغيري؟ قالت لي انا باقعد ساعتها اقول يا رب هو فيه حد بيحبك اكتر مني يا رب هو انت بتحب حد اكتر مني
يعني احد البنات يعني كانت متعلقة بشاب وهو متعلق بها. فيتوبوا الى الله ويبعدوا عن بعض وبعد كده واحد منهم يضع فيقربوا من بعض تاني. يتوبوا الى الله ويبعدوا عن بعض
كده واحد يضعف فيقوموا يقربوا من بعض تاني. كل الموضوع ماشي كده اهو فيعني يعني فمرة بعت فحاول انه يقرب لها بعد فترة فقامت باعتة له رسالة بتقول له فيها ايه
من وجد الله فماذا فقط؟ ومن فقد الله فماذا وجد؟ بتقول له انا لقيت ربنا خلاص ما عدتش هاضحي باي حاجة مهما كانت هاضحي ربنا عشانها ولو انا لقيتك وفقدت ربنا ابقى كسبت ايه؟ ولو انا لقيت ربنا وفقدتك وفقدت الدنيا كلها. ابقى خسرت ايه؟ شفتم في ناس حبت ربنا لدرجة ايه؟ عايزين نتنقل للنقطة
اللي بعدها. ايه النقطة اللي بعدها؟ ان ممكن واحد يقول لي طب انا عايز احبه. عايز احبه اوي. انت بعد كل ده ما حبيتوش؟ انت لسه يعني بعد نعم ربنا اللي مغرقانا ما حبيتوش. طب انا عايزك
اكلمك عن ايه عشان تحبه اكلمك عن رحمته قد ايه؟ اكلمك قد ايه عن رحمته؟ اكلمك قد ايه عن حلمه بي وبك؟ اكلمك قد ايه عن معاملته وحبه لك؟ انت عارف هو بيحبك قد ايه
انت عارفة هو بيحبك قد ايه. يا جماعة ده نقطة من بحار حب الله لك ولك. لما نزلت في قلب امك حياتها كلها عشانك نقطة من بحار حب الله لك. لما نزلت في قلب ابوك شيء قليل نهار عشانك. نقطة. امال هو بيحبك قد ايه؟ تخيلوا لو فيه ملك من الملوك
الملك ده يعني يعني له ابن فاعلن في المملكة كلها. اللي هيأكل ابني اللي هيأكل ابني. هادي له مكافأة. اللي هيشرب ابني هادي له مكافأة اللي هيطبطب على ابني وهيبسطه وهيبهجه وهادي له مكافأة. اللي هينضف الطريق اللي هيمشي فيه ابني هادي له يبقى بيحب ابنه قد ايه. طب شف ربنا عمل معك ايه
اللي يأكلك اللي يأكلك اللي يطعمك ربنا يدي له غرف في الجنة يرى ظاهرها من باطنها وباطنها من ظاهرها. لمن اطعم الطعام اللي يسقيك بق مية ربنا يدي له اعزم صدقة ممكن يعملها انسان في الدنيا. لو انت مرضت ربنا يعافينا يا رب. اللي يزورك وانت عيان ربنا
سخر له سبعين الف ملك يفضلوا يستغفروا له طول الليل. اللي ينضف لك الطريق وانت ماشي ربنا يدي له صدقة عشان ينضف لك الطريق وانت ماشي اللي يدعوك الى الله وتيجي هدايتك على ايديه ربنا يدي له في الجنة اعظم من كل قصور الارض ونعيم الارض وعربيات الارض وخزائن الارض كلها
خير مما طلعت عليه الشمس وغربت اللي يغتابك او يغتابك ربنا يعاقبه عقاب اليم في الاخرة. يبقى بيحبك ولا لأ ؟ ما هو كل ده عشانك كل ده من حبه فيك. كل ده عشان بيحبك. وعشان بيحبك. فتخيلوا رحمة ربنا قد ايه. شوفوا عاملنا ازاي يا جماعة. نبقى غلابة وما فيش اسباب وفي كرب
تعاملنا برحمته برضه وينجدنا. احد زملائنا كان داخل لجنة شفوي فهو داخل فكان معه واحد يعني ايه واحد زميل بس كان واضح ان هو مش مزاكر حاجة خالص يعني زميلنا اللي مش مزاكر ده بيقول له انا مش مزاكر في المنهج غير صفحة واحدة بس
قال له يا ابني ازاي؟ قال له هي كده هو ده النزام. هو ده اللي عندي هعمل ايه؟ الله اعلم كانت زروفه ايه. فقال له طب بص يا ابني انت معكش اسباب مش هتلحق تعمل حاجة. اقعد استغفر استغفر
استغفر استغفر لعل ربنا يفرج الكربة بتاعتك دي بالاستغفار فبيقول صاحبي يعني لما دخلوا مع بعض لجنة الشفوي فدخلوا للدكتورة اللي بتسألهم فقعدت تسأل ده سؤال تسأل ده سؤال تسأل ده سؤال لغاية ما جت على صاحبنا
سألته سؤال واحد بس. في الصفحة اللي هو مزاكرها. طبعا صاحبنا خرج من اللجنة على الجامع ما هو شافه شاف ربنا بيعامله بكرم قد ايه كرمه. افتكر كرمه معك. افتكر سترك كم مرة. حفظك كم مرة؟ نجاك كم مرة؟ اجاب دعائك كم مرة؟ كشف كربك
كم مرة نجدك واغاثك كم مرة؟ طب افتكر حلمه عليك افتكر تخيل لو ملك او رئيس آآ يعني رئيس الدولة سمع ان عندك مشكلة. ركب عربيته وسافر للبلد بتاعتك وصل عندك الساعة تلاتة بالليل
خبط على بابك عشان ييجي يحل لك مشكلتك وانت نمت وسبته ياه يعمل ايه؟ الملك بيتنزل كل ليلة في التلت الاخير يقول هل من سائل فاعطيه؟ وما تقومش وتنام ويتنزل الليلة اللي بعدها
يعني ليلة امبارح دي كان الملك متنزل يا جماعة. لو انا جيت لواحد قلت له ده الملك ملك البلد اللي هو فيها كان امبارح جاي يزورك عشان يحل لك مشاكلك. بس لقاك نايم
هيحزن قد ايه ؟ طب انا باقول لكم ان ليلة امبارح كان الملك متنزل. والسنة اللي فاتت دي تنزل تلتمية خمسة وستين مرة. سبحان الملك! كل ليلة يتنزل وما تقومش ويتنزل والله لو عملتها معي ما اجي لك تاني
ولله المثل الاعلى. لو انا جاي لك احل لك مشكلة وانت بعد ما خبطت بصيت عليها من العين السحرية وقمت رايح نايم وسايبني والله ما اجي لك تاني. شف حلمه عليك قد ايه
حكيم ابن حزام رضي الله عنه بعد ما اسلم. وكان على الشرك وكان بيحارب الرسول في بدر. وبعد كده اسلم. فكان كل ما ييجي يحلف يقول لا والذي لم يميتني في بدر
لا والذي لم يميتني في بدر. ليه يا جماعة؟ كل ما يفتكر انه لو كان قتل في بدر وهو بيحارب النبي كان خلد في جهنم يحمد ربنا لا والذي لم يميتني في المعمورة السنة اللي فاتت. لا والذي لم يميتني يوم الليلة الفلانية لما كنت باعصيه المعصية الفلانية. وسترني
ما فضحنيش وما اخدنيش وانا باعصيه. لا والذي لم يميتني على معصية. انت عارف انت عارف حلمه عليك قد ايه وحلمه عليك قد ايه تخيل لو انت واحد صاحبك جاي يزورك صاحبك ده كان مقاطعك. فهو جاي يزورك انا اتصلت بك بسرعة قلت لك خد بالك. ده جاي عشان مصلحة معينة عايزة منك واول ما
المصلحة يرجع يقاطعك تاني. تفتح له والله ما تفتح له ربنا بيفتح لك. بعد ما تبعد عنه وراجع له في مصلحة يفتح لك طب تخيل لو انت عملت له معروف عملت لصاحبك ده معروف نزل تاني يوم وسط الناس قال لهم مش ده اللي عمل لي المعروف. ونسبه لغيرك. زي ما بننسب نعم ربنا لغيره
تعمل ايه ؟ تفضحه قدام الناس طب تخيل ان ربنا بيسترنا. لما بنعمل معه كده طب تخيل بقى لو بعد كل اللي عمله ده رجع تاني احتاجك في حاجة تفتح له ربنا بعد كل المعاملات دي برضو بيفتح للعبد
كريم يا جماعة. وينعم علي وعليك. وناخد نعمه نعصيه بها وما ياخدهاش مننا. ونذنب. ولما يجي حد يفكرنا بمعاصينا نقول احنا ما اذنناش ونستنى ان احنا نعترف ان احنا مزنبين في حق ومقصرين في حقه. ويصبر ويحلم علينا
ويأمرنا بالف امر ننفز منهم امر قصاد الف امر مكسرينه. وبعد كده يعني تالينا ان احنا المفروض يتعمل لنا تماسيل لو التماسيل كانت حلال سبحان الله! واحنا مقصرين في حقه سبحانه وتعالى. ولما ينعم علينا نعمة يبتلاها ان هي حق مكتسب عادي. حليم حليم والله العزيم
انا عايزك تحبه عشان رحمته رحمته يعني امبارح كنت آآ يعني شفت منزر كده شفت يعني معزة صغيرة خالص كده لسة مولودة يعني. ويعني رجليها حتى تحس انها مش متزن اوي وهي واقفة وامها واقفة جنبها كبيرة كده وامها يعني ضرعها مليان لبن كده فقلت سبحان الله! مين اللي سخر دي عشان دي
يعني شوية كده لقيت فيه قطة يعني جت يعني قطة شكلها يعني ايه شديدة شوية او بنرويها شوية. فالام خافت على بنتها فبدأت يحصل معركة صغيرة كده تناطح بسيط كده ما بين الام وما بين القطة. انا قعدت اتفرج على المنزر كده واقول سبحانك يا رب. اللي حط الرحمة في قلب الام دي مين
افتكر ان انا اتفرجت على مشهد مرة في برنامج يعني عن ايات الله في عالم الحيوان. كان فيه حمار وحشي صغير ومجموعة من النمور الصغيرة هجمت عليه عشان تاكله امه امه هي سرعتها كبيرة وتقدر تجري وتنجو والا امه فضلت تجري بسرعة بطيئة ما بين الحمار الوحشي الصغير وما بين النمور
عشان لو لحقوهم وكلوا حد ياكلوها هي وتضحي بنفسها عشان امها. وده حيوان يا جماعة. حيوان. شوفوا الرحمة اللي في قلبه. مين اللي حط الرحمة دي في قلبه اهي الرحمة دهي كلها جزء
من جزء من ميت جزء من رحمة اللي ربنا بيك يوم القيامة يبقى رحمة ربنا بنا قد ايه. انا عايز افكرك بحاجة بس ركز معي فيها. ركز معي بقلبك. تخيل ان ربنا ارسل لنا آآ يعني انا عايز اقول لك بس ربنا عاملنا برحمة قد ايه
ربنا سبحانه وتعالى رحمني ورحمك قد ايه. حتى واحنا عصاة ارسل الاف الرسل عشان يفكروا البشر لولا سيدنا محمد اللي ربنا بعته لنا اعزم نعمة علينا في حياتنا عليه الصلاة والسلام كان زمانا فحم من فحم جهنم يا جماعة. ونزل معه القرآن اكتر من ست الاف اية نور
تنور لك طريقك بعد كل ده بقى المفروض اللي يزنب اللي يزنب ده يترمى في جهنم بقى. لأ ده انت لو ازنبت تاخد سيئة واحدة. واحدة يا رب بعد كل اللي عملته لنا ده
والمفروض اللي يعمل حسنة والله يا جماعة ما ياخدش حاجة. ليه هو انت لو كسرت اشارة مرور مش بتدفع غرامة ميت جنيه مسلا. طب انت لو مشيت في اشارة صح بتاخد مية جنيه؟ لأ. يبقى من اعجب الاشياء انه بيديك اصلا على على
الحسنة عشر حسنات طيب لو ازنبت يا ملك السيئات لبيك يا رب. لا تكتب سيئة عبدي. ليه يا رب؟ ست ساعات. يمكن يتوب فما تكتبهاش ولو الست ساعات عدوا وما تابش ما توبتش تكتب عليك ولو استغفرت تمحى مرة اخرى
ولو عملت حسنة اوعى تقول لي بقى هتمحي سيئة صدى. لأ هتمحي عشر سيئات قصادها طب افرض فضلت تزنب وتزنب وتزنب ومش راضي ترجع يعمل ايه يفضحك لا والله ما يفضحك. اومال يعمل ايه؟ يبسط يده بالليل ليتوب مسيء
ياه واحد زنا وسرق وعمل الكبائر كلها بالنهار. ربنا يعفو عنه بالليل يبسط لي يده. ده انت لو واحد قال لك كلمة شوية ممكن شهر اما ترضى انك انت اصلا انك تخليه يعني ييجي يستسمحك ويصالحك
ربنا العاصي يرتكب كبائر بالنهار يبسط له يده بالليل. شوفوا ربنا عامل لنا معاملة شكلها ايه يا جماعة. ووسط الزنوب اللي مش راضي تتوب منها دي لو لجأت اله وقلت له يا رب يجيب دعاءك
ويناديك ويقول لك يا ابن ادم انك ما دعوتني ورجوتني غفرت لك على ما كان منك ولا ابالي تعالوا تب وارجع وانا اغفر لك. لأ طب يا ابن ادم لو بلغت ذنوبك عنان السماء. ثم استغفرتني غفرت لك على ما كان منك. ربنا لا يبالي يغفر لك. طب تعال
طب قل طب اندم بس. اندم على اللي انت عملته. لأ طب يا ابن ادم لو لقيتني بقراب الارض خطايا ثم لقيتني لا تشرك بي شيئا لقيتك بقرابها مغفرة. تعال لي بس وما فيش في قلبك
برضو لأ امال انت عايز ايه امال احنا عايزين ايه احنا عايزين ايه؟ قلوبنا حتة للزوجة وحتة للاولاد وحتة للشغل. وحتة للمحمول وحتة للفلوس وحتة للدنيا وحتة للعربية. ليه يا جماعة؟ مين اللي يستحق حبك
من يستحق الحب؟ انا عايز اسألك واسألك السؤال ده في الاخر الوقتي. من يستحق الحب؟ مين بعد النعم اللي احنا قلناها؟ قد ايه ؟ انت بتحبه عشان نعمه عليك. وعشان
بك وواحشين كرمه معك وعشان حلمه عليك وعشان رأفته بك وعشان حبه لك وعشان عزمته وكبريائه ماله بعد كل ده المفروض تحبوا حب قد ايه؟ من يستحق الحب؟ انا عايز اسألك واسألك الوقتي. من يستحق الحب؟ واحدة هتقول اللي يستحق قلبي
اللي يستحق ان انا ادي له قلب وادي له حبي كله اللي بيحبني بجد بصدق واحد هيقول اللي يستحق حبي اللي بيديني بدون مقابل. مش عايز مني حاجة. وبيديني كتير على طول. واحدة هتقول اللي يستحق حبي اللي
عمري ما هالجأ اليه او هاروح له في حاجة انا محتاجاها وهيتشغل عني باي حاجة. ما فيش حاجة تشغله عني ابدا. هو ده ربنا يا جماعة. كل ده هو ربنا سبحانه وتعالى
يبقى مين يستحق حبك؟ الدنيا الدنيا اللي احنا فانينا فيها اعمارنا هي اللي تستحق ان قلوبنا تتملى حب لها. ياه! كان احد يعني المليارديرات اللبنانيين وكان والعياز بالله ملحد. وكان بيشرب الخمور والمسكرات مع يعني الشلة بتاعته. فجبره خامس تورده من بره وبنى مقبرة بالرخام الفاخر. كلفها ملايين
قال لهم عشان لما اموت واتدفن هنا تيجوا كل سنة في عيد ميلادي تشربوا الخمور معي وانا اطلع كمان واشرب معكم الراجل ده مرة وهو راجع لبنان بالطيارة الطيارة انفجرت قبل شط البحر. يعني وهي في البحر قبل ما توصل لبنان وقعت جسته في البحر ما حدش عسر على جسته
اللي ورسه بنته ماتت وارسو حفيدته ماتت ما عادش غير الكلب بتاع العيلة. هو اللي ورث السروة ديت ياه هي دي اخرة الدنيا. واحد لم اموال من حرام ومن كل من كل انواع الحرام. وسافر عشان يحافز عليها يعينها في بنوك في سويسرا. في بنك في سويسرا
والخزنة كانت ببصمة الصوت ما حدش يقدر يفتحها غير ببصمة صوته هو. رجع بلده اصيب بسرطان في الحنجرة راحت عليه السروة بتاعة عمره كله. سروة من حرام. اخرة الدنيا ايه
اخرة حب الدنيا ايه ؟ بالله عليكم ايه بنت اوناسيس اللي كان يعني اعزم ملياردير في العالم. راحت فين ؟ لما ورست الثروة. اتجوزت اربعة بتدور على وفي الاخر انتحرت
وفي الاخر انتحرت يا جماعة. يبقى هي دي اخرة اللي حب الدنيا على ربنا هي دي اخرة ان حب الله ما سكنش على عرش قلبه. طيب اللي حب واحدة ولا اللي حبت واحد ولا هو ده اللي يستاهل حبك! بالله عليك! يعني
انا مرة يعني كان واحد زميلنا واقف في سنترال فسمع واحدة بتتكلم في التليفون فبتكلم واحد بتقول له انا انا انا ضحيت انا سقطت سنتين عشانك ازاي تسيبني! ده انا ضحيت بكزا وكزا عشانك. ده انا خسرت مش عارف اهلي عشانك. ده انا عملت كزا عشان انت ازاي يعني بعد كل اللي عملته عشانها وسابها
يبقى مين اللي يستحق حبك يعني مرة كنت راكب كده في احد المواصلات فلقيت ربع جنيه وقع في ايدي. فبابص فيه كده فلقيت واحد كاتب عليه لواحدة لولا الخوف من الله
لعبدتك. ياه! فقلت سبحان الله! يعني هو ما استاهلش عندها ربع جنيه! واول ما اتزنقت في مواصلة قامت مطلعة الربع جنيه بتاعه! وباعته بس هواش عندها ربع جنيه. يبقى مين اللي يستحق حبك؟ مين اللي يستحق قلوبنا يا جماعة؟ من يستحق الحب؟
انا عايز اقول ايه انا عايز اقول ان احنا لو حبينا ربنا حياتنا هتتغير اللي بيحب دايما يقول ايه ؟ اللي بيحب دايما يا جماعة يقول انا ما كنتش عايش. انا اول مرة اجرب ان انا اعيش. عايزين كده نحب ربنا عشان نعيش
اللي بيحب ربنا يا جماعة بيقول ايه ؟ اللي بيحب بيقول انا انا اتغيرت انا بقيت انسان تاني انا بقيت انسان جديد. اهو انت لو حبيت ربنا هتبقى انسان جديد
اللي بيحب يا جماعة همه انه يرضي حبيبه كل همه احنا مستعدين نسيب اي حاجة عشان اي حاجة الا عشان ربنا الشاب ممكن يسيب صحبة السوء صحبة السوء اللي هو مصاحبها عشان سوقة سنة. او عشان اتشاكل معهم. او عشان آآ داخل كلية غيرهم. او عشان ايام
الامتحانات انما يسيبهم عشان ربنا عشان ربنا ما يرضاش انه يصاحب صحبة تبعده عنه صعب الولد ممكن يسيب واحدة بيحبها عشان ابوها ما وافقش عليه او عشان تشوف واحدة احلى منها. او
اوعى تيجي تزاكروا مع بعض انما يسيبها عشان ربنا ليه صعب ليه دايما صعب ان احنا نسيب عشان ربنا؟ رغم انه اغلى شيء في حياتنا. هدف الدرس ده ان كل واحد مننا يعرف ان ربنا ده اغلى من حياته. هو ده اسم الله
الاول الاول اول حب في حياتك. اكبر حب في حياتك. اعظم حب في حياتك. اغلى شيء في حياتك كلها هو ربنا سبحانه وتعالى بيحب ما عندوش حاجة اسمها مستحب ومكروه. اه والله. يا عم انت بتشرب سجاير ليه؟ يا اخي ده مكروه. هي حرام
مكروه. اول حاجة هي حرام. تاني حاجة حتى لو مكروه. انت لو بتحب حد ترضى انك انت تعمل كل يوم عشرين حاجة بيكرهها ينفع تبقى بتحبه وتعمل كده ؟ مستحب ده مستحب. يعني ايه ده ؟ مستحب يعني بيحبه. يعني حبيبك بيحبه. وحبيب حبيبي حبيبي. شفتم الرسول حب الحجر الاسود
ازاي وحب المطر ازاي ؟ لانه جاي من عند ربنا سبحانه وتعالى اللي بيحب يا جماعة مشتاق لمولاه. مشتاق لحبيبه. الرسول عليه الصلاة والسلام عند الموت يخير يخير عن الموت ما بين يعني تخيلوا الرسول عليه الصلاة والسلام يخير عند الموت ما بين الدنيا وملك الدنيا ومراكز الدنيا وزوجاته واولاده
احباؤه واصحابه والحياة في الدنيا وبين الله يضحي بكل ده مش عايز كل ده انا عايز الله انا عايز الله. انا اخترت ربنا سبحانه وتعالى. انت اخترت ربنا بقلبك اللي بيحب ياه
انت ربنا اداك قلب مليان حب. مليان حب. ويوم القيامة هتقف بين ايديه تتعرض. وانت يوم القيامة هتقفي بين ايديه. قلبك يتعرض عليه. ويشوف قلبك وقلبك ويشوف الحب بتاعه اللي ملاك في قلبي وقلبك وقلبك. لسة موجود ولا الحب اتحول للدنيا
يعني العضو كل عضو له وزيفة. قلبك وزيفته انه يحب ربنا. يعني تخيل واحد مسلا استعمل ودنه بيشرب شوربة بودنه مسلا. ما ينفعش تبوز. مش وزيفتها قلبك مش وظيفته انه يحب الدنيا. قلبك وظيفته انه يحب ربنا سبحانه وتعالى. فتخيل ان ربنا سبحانه وتعالى يعني انا اديتك عربية
تمانين زيرو وقلت لك خد عربية مرسيدس بقى آآ افخر حاجة قلت لك خدها. يعني هي معك فترة. خدتها بهدلتها. كسرتها خبطتها. العربية خبطت من كل ناحية وودتها تتسمكر واللون بتاعها اتغير ودهنتها دوكو. والطقم الفرش من جوة اتقطع. والعربية خلعت. والكشافات اتكسرت. والازاز بتاع
اللي من برة القصة تخيل فلما تيجي ترجعها لي اقول لك ايه ده! هي دي العربية الزيرو اللي انا مديها لك! وفيه واحد تاني بيرجع العربية زيرو زي ما هي
اهو لله المسل الاعلى يوم ما تقف بين ايدين ربنا. يوم ما تقف بين ايديه. هيبص لقلبك. ايه ده ده القلب اللي انا اديته لك ده القلب اللي انا مليته حب لي! ده القلب اللي انا ملكه لك حب لي وتعظيم لي ومعرفة لي. خدته ولوسته. خدتيه وبقى نصه لواحد لشاب
بتحبيه من غير ما ارضى عن هزا الحب ونصه للدنيا ونصه للشاشات ونصه للفلوس ونصه للمراكز ونصه للشباب لأ يا جماعة لا يا جماعة احنا نشتغل في الدنيا بس ما ندخلش قلوبنا. قلوبنا دي له هو. قلوبنا دي بتاعته هو. قلوبنا دي ما نحبش بها غيره. قلبك اغلى من انك تحب به احد غير الله
سبحانه وتعالى. اه والله العزيم. عايزين نعامل الاخرة زي ما عملنا الدنيا بقى عايزين نعامل الاخرة زي الدنيا الطالب ايام الامتحانات بيعمل ايه تخيلوا لو واحد مننا صحي متأخر عن الفجر ساعة. ها
يعني ممكن مسلا يعني حد من البيت يرفق به او يعطف عليه ييجي مسلا والدته تصحيه يقول لها حرام عليك سيبيه نايم يريح نفسه ده سهران طول الليل في المزاكرة سبيه يريحك
شوية تخيلوا يا جماعة طيب لو صحي متأخر ربع ساعة عن امتحان الدنيا تتقلب عاملنا الدنيا ازاي وعاملنا الاخرة ازاي ؟ قبل ما اسيبكم عايزين التوصيات. توصيات العملية. اول توصية اسمعوا معي بسرعة. اول توصية لازم كل واحد مننا
يعمل حاجة لربنا يقول له بها انت انت يا رب اغلى حاجة عندي في حياتي يا رب انت البسي نقاب قولي له عشانك يا رب. انا النقاب ده رسالة حبي لك يا رب بقول لك انك انت اغلى حاجة عندي في حياتي. وانت اسبت على قيام الليل قل له والله يا رب
ستتنزل يا ملك وننام لا يمكن والله يا رب. وانت قوم صل ركعتين توبة. قل له خلاص. وعزتك وجلالك خلاص يا رب. ما عدتش ارجع للمعاصي وانتقم فرمت الهارد ديسك بتاعك. ورنات المحمول الغير شرعية بتاعتك. وانت وانت ضحي بحاجة غالية لربنا. يا جماعة لازم نضحي
ربنا بحاجة غالية. اخر حاجة بقولها ورقة النعم. ورقة النعم ده مشروع لازم كل واحد يعملها من يعمله مننا النهاردة ان شاء الله. يجيب ورقة ويكتب عليها النعم ويبدأ يعدي النعم ربنا عليه في دنيته وفي دينه وفي صحته وفي الاسلام وفي قصة التزام وفي وفي كل حاجة وفي دراسته. اكتب نعم
عليك. وافضل طول الاسبوع ده بقى اسبوع حب الله. بص للورقة وقل احمدك واشكر فضلك العزيم يا رب. احمدك واشكر فضلك العزيم يا رب. خلاص يا جماعة ورقة النعم دي انا شخصيا لما جربتها فرقت معي في قلبي كتير. اتفقنا يا جماعة؟ اللهم ارزقنا حبك
اللهم ارزقنا حبك وحب من يحبك وحب عمل يقربنا الى حبك. اللهم املأ قلوبنا حبا لك الى لقائك. اللهم متعنا بالنظر الى وجهك الكريم. اللهم املأ قلوبنا بحبك يا مولانا. يا مولانا
واجعل حبك احب الينا من الماء البارد على الظمأ اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت استغفرك واتوب اليك والى لقاء قادم باذن الله